jkorsvik/nowiki_second_scrape_merged huggingface dataset:
Labialer

Labialer er konsonanter som artikuleres med begge leppene (bilabial artikulasjon) eller med underleppen og overtennene (labiodental artikulasjon). Norsk [m] er en bilabial nasal sonant, [b] og [p] er bilabiale lukkelyder (plosiver), [v] og [f] er labiodentale frikativer.
Lepperunding eller labialisering kan også forekomme sammen med andre artikulasjoner. Engelsk /w/ er en labialisert velar approksimant.
Eirik Aldrin

Eirik Nagel Aldrin (født 7. desember 1983 i Oslo) er en norsk tidligere kickbokser og to ganger norgesmester for amatører i fullkontakt. Aldrin bokset for Oslo Kampsportklubb i vektklassen -75 kg.
Aldrin har bokset siden 1998, og var VM-debutant i november 2005. På grunn av dårlig økonomi i Kampsportforbundet måtte han betale reisen til Szeged, Ungarn selv. I sin karriere har Aldrin vunnet to NM gull og to NM-bronse i «fullkontakt», og et Juniornorgesmesterskap i «lettkontakt».
22. oktober 2005, under Fight Night gallaen på Scandic hotell i Bergen gikk Eirik Aldrin i ringen mot den regjerende profesjonelle Europa- og Verdensmesteren Daniel Nordås. Nordås var skyhøy favoritt på hjemmebane i Bergen. Kampen skulle gå over 3 runder i fullkontakt, som en vanlig amatørkamp. I andre runde tok Eirik føringen og styrte kampen, og midt i runden traff han med flere gode høyreslag og resultatet ble seier på knock out for amatøren Eirik Aldrin.Internasjonalt har Aldrin følgende World-cup resultater: gull fra Ungarn 2006, sølv fra Italia 2005 og bronse fra Italia 2006. I Nordic open har Aldrin gull fra 2005 og sølv fra 2006. 


== Bakgrunn ==
Aldrin studerte idrettsfag ved Bjerke videregående skole fra 1999–2002 og gikk deretter på Norges idrettshøgskole. Han har siden utdannet seg til sykepleier og spesialisert seg som helsesykepleier, er ansatt ved bydel Bjerke og arbeider per 2018 ved Bjerke videregående skole.
Han har vært klubbveileder for Kickboksingsforbundet i forbindelse med Norges Idrettsforbunds klubbutviklingsprosjekt. Aldrin er gift og har et barn.


== Se også ==
Liste over kjente elever ved Bjerke videregående skole


== Referanser ==


== Eksterne lenker ==
Oslo Kampsportklubb
Norges Kickboksing Forbund - utøverprofil: Aldrin
Eivind Falk

Eivind Falk (tidligere Eivind Falk-Svensen); født 12. mars 1964 i Oslo) er direktør for Norsk håndverksinstitutt, Senter for immateriell kulturarv, tidligere Norsk handverksutvikling. Han er bosatt på Lillehammer.
Eivind Falk er utdannet cand mag, bedriftsøkonom og høgskolekandidat i Folkekunst fra Høgskolen i Telemark. Han har gjort seg kjent som tegner. Blant annet har han gjennomillustrerte Norsk Faglitterær Forfatterforenings PROSA i fem år. Eivind Falk har tidligere arbeidet i Gudbrandsdalens Uldvarefabrik AS og som internasjonal ekspert for UNESCO i forbindelse med kulturminnevernarbeid i Georgia. Eivind Falk var Høyres ordførerkandidat på Lillehammer ved kommunestyrevalget 2007, kommunestyrevalget 2011 og kommunestyrevalget 2015. Han har hatt styreverv i GLØR og var oppnevnt som medlem av Norsk kulturråd (vara) i perioden 2009–2011. Styreleder for Mjøsen og omegn elbilforening fra 2012, og fast styremedlem i Norsk elbilforening fra 2016. Han var leder for kontrollutvalget i Lillehammer fra 2015-2019. Han representerte Norsk håndverksinstitutt i UNESCO Evaluation Body fra 2016-2019. Eivind Falk er styreleder ved Nansenskolen, Norsk Humanistisk Akademi, fra oktober 2021.


== Publikasjoner ==
Løgn & Bedrag, nominert til Sproingprisen
Illustrasjoner til Prosaboka, utgitt på Forlaget fritt og vilt
Dekor på tre, Landbruksforlaget, ISBN 82-529-2628-2
Oversatt Spikke i tre, Landbruksforlaget, ISBN 82-529-2775-0
(red.) NHU 20 år / Maihaugens årbok 2007, ISBN 978-82-303-0805-9
Medforfatter, Skjulte Skatter, Maihaugens Årbok 2008, ISBN 978-82-90241-64-8
(red) Living Crafts, Hertervig Akademisk, 2009, ISBN 978-82-8217-002-4
Medforfatter, Katta på Veggen, Maihaugens Årbok 2009 ISBN 978-82-8217-007-9
Forfatter, Spikkeboka, Museumsforlaget 2014, ISBN 978-82-8305-005-9
Illustratør, Busmo-Børre, Førivæl'n, Kartongen Forlag 2017 ISBN 9788230336748
Redaktør og medforfatter, 30 år i håndverkets tjeneste, Norsk håndverksinstitutt 2017 ISBN 978-82-90241-74-7
Redaktør og artikkelforfatter, Traditional Medicine -Sharing Experiences from the Field, ICHCAP 2017, ISBN 9791195429493
Forfatter, Den store Spikkeboka, Egmont 2019, ISBN 9788242959867
Redaktør, Traditional Food -Sharing Experiences from the Field, ICHCAP, 2019
Artikkelforfatter 100 år med Håndverk på Maihaugen, SLM 2021
Redaktør og artikkelforfatter Traditional Musical Instruments -sharing experiences from the field, ICHCAP, 2021


== Referanser ==


== Eksterne lenker ==
Eivind Falks blogg
Selskabet for folkeoplysningens fremme

Selskabet for folkeoplysningens fremme ble stiftet i Christiania 23. september 1851 med Hartvig Nissen som formann. Nestformann var filosofiprofessor Marcus Jacob Monrad. Dessuten Eilert Sundt, Knud Knudsen, Ivar Aasen, P.Chr. Asbjørnsen og T.H. Aschehoug.
Selskapet gav ut tidsskriftet Folkevennen med Ole Vig som redaktør.
Selskapet skulle «virke til Folkets Oplysning med særligt Hensyn til Folkeåndens Vækkelse, Udvikling og Forædling». Det ville forene det romantiske med det nyttige. Den romantiske bevegelse var inspirert av tysk ideliv med Herder som forgrunnsfigur. En tid hadde selskapet 4–5 000 medlemmer, men siden gikk det tilbake og ble oppløst i 1900.


== Kilder ==
Salmonsens konversationsleksikon, Anden Udgave, bind VIII, «Folkeoplysningsselskabet». København, J. Schultz, 1919.
Kulde- og varmepumpemontør

Kulde- og varmepumpemontør, tidligere kuldemontør er håndverksyrke innen elektrofaget. Fagarbeideren monterer og feilsøker kulde- og varmepumpesystemer. Slike systemer kan være både kjøleanlegg og varmegjenvinningsanlegg.


== Utdanning ==
Utdanningen for å bli kulde- og varmepumpemontør tar fire år og består av to år på videregående skole etterfulgt av to år sin lærling i bedrift. Endt læretid fører mot fagprøve for å få fagbrev. Lærlingen spesialiserer seg vanligvis på enten kjølesystemer eller varmesystemer.
Utdanningsløpet ser slik ut:

Videregående trinn 1 (Vg1): Elektro og datateknologi eller teknikk og industriell produksjon
Videregående trinn 2 (Vg2): Kulde, varmepumpe- og ventilasjonsteknikk
To år læretid i Kulde- og varmepumpefaget


== Eksterne lenker ==
Kulde- og varmepumpemontør utdanning.no
Labiodentaler

I fonetikk er labiodentaler konsonanter som artikuleres med underleppen og overtennene. De labiodentale konsonantene slik de identifiseres av Det internasjonale fonetiske alfabetet (IPA) er:


== Noter ==
Koronaler

Koronale konsonanter uttales med den bevegelige fremre delen av tungen. Bare de koronale konsonantene kan inndeles i apikale (uttales med tungespissen), laminale (uttales med tungebladet), hule (med tungen bøyet opp) eller subapikale (med tungen krøllet tilbake), samt noen få andre, sjeldnere stillinger, siden bare den fremre delen av tungen har en slik bevegelighet.
Koronale artikulasjonssteder er dentale konsonanter ved overtennene, alveolare konsonanter ved gommen, de forskjellige postalveolare konsonantene bak denne, og de retroflekse konsonantene med tungen krøllet opp mot den harde ganen.
Monsters of Rock

Monsters of Rock var en musikkfestival som hovedsakelig dreide seg om heavy metal. Den ble avholdt i Donington Park i England hvert år. Med unntak av et arrangement i 2006, har ikke festivalen blitt arrangert siden 1997. I 2003 ble det imidlertid startet en ny musikkfestival kalt Download Festival som en slags arvtaker til Monsters of Rock. Store Band har headlinet på denne festivalen, blant annet AC/DC, Saxon, Iron Maiden, Metallica, My Chemical Romance, Marilyn Manson,Linkin Park, Kiss og Guns N' Roses. Festivalen deler seg på tre scener: Main Stage som tar oppimot 100.000 mennesker, Dimbag Darell Stage og Tuborg Stage. Publikumsrekorden er på 107.000 personer, dette skjedde da Iron Maiden opptrådte i 1988. Download festivalen varer i 3 dager og starter på en fredag. Mange mener det beste arrangemanget ble holdt i 1988. Store band som Iron Maiden, Guns N` Roses, David Lee Roth, Megadeth og Kiss var bandene som spilte da. Under GnR konserten i 88 døde to personer, grunnet av at fans presset seg framover mot scenen og de 2 fikk ikke puste og døde uten at noen merket det. Det er derimot de eneste dødsfallene på denne festivalen. Donington Park er også
en Speedway for Motorsykel GP. Racet ble i 2007 arrangert rett etter festivalen. Motorsyklisten Valentino Rossi skled i et oljesøl som lå på banen, og tapte dermed racet. Han la skylden på bandet som spilte siste kveld, nemlig Iron Maiden.
Caenorhabditis elegans

Caenorhabditis elegans (C. elegans) er en rundorm som benyttes mye som modellorganisme i biologisk forskning. C. elegans har i overkant av 20 000 gener i sitt genom, noe som er omtrent det samme som mennesker har. Riktignok er det mindre ikke-kodende DNA hos C. elegans, og genomet er bare ca. 100 millioner basepar, mot ca. 3 milliarder i det humane genom.


== Eksterne lenker ==
(en) Caenorhabditis elegans – oversikt og omtale av artene i WORMS-databasen 
(en) Caenorhabditis elegans i Encyclopedia of Life 
(en) Caenorhabditis elegans i Global Biodiversity Information Facility 
(en) Caenorhabditis elegans hos Fauna Europaea 
(en) Caenorhabditis elegans hos ITIS 
(en) Caenorhabditis elegans hos NCBI 
(en) Kategori:Caenorhabditis elegans – bilder, video eller lyd på Wikimedia Commons 
(en) Caenorhabditis elegans – galleri av bilder, video eller lyd på Wikimedia Commons 
Caenorhabditis elegans – detaljert informasjon på Wikispecies
Translokasjon

Translokasjon er innen kreftgenetikken en forflytning av et kromosomsegment fra et kromosom til et annet. Hvis to kromosomer gjensidig utveksler kromosomsegmenter, kalles det en balansert translokasjon. Ofte gir translokasjoner opphav til fusjonsgener. Det mest kjente eksemplet er en translokasjon mellom kromosomene 9 og 22, som gir opphav til Philadelphiakromosomet, og som er vanlig i kronisk myelogen leukemi. Bruddpunktene på kromosomene sitter her i genene BCR og ABL1, og det resulterende fusjonsgenet benevnes BCR-ABL1.
Luthersk Kirketidende

Luthersk Kirketidende er et tidsskrift grunnlagt av Gisle Johnson i 1863. Tidsskriftet har vært knyttet til Det norske lutherske Indremisjonsselskap og utgitt av Lutherstiftelsen, nå Luther forlag. Tidsskriftet utgis nå av MF vitenskapelig høyskole. Redaktørene har likevel alltid vært uavhengig av tidsskriftets utgiver, og har gjennom sine lederartikler hatt stor innflytelse i norsk kirkeliv. De fleste av redaktørene har hatt tilknytning til Det teologiske menighetsfakultet.
Luthersk Kirketidende utkommer med 16 nummer i året, og svært mange av de 1000 abonnentene er prester i Den norske kirke. Tidsskriftet inneholder annonser og omtaler for stillinger i Kirken, og dessuten faste tekstgjennomgåelser og prekenhjelp for kommende ukers gudstjenester. I tillegg tar det opp aktuelle teologiske emner i grundige artikler. Tidsskriftet har egen internettside. Luthersk Kirketidende har ISSN 0332-5431. Abonnentene får også to ganger i året Tidsskrift for Praktisk Teologi.


== Redaktørene ==
Gisle Johnson 1863–1874
Frederik Wilhelm Bugge 1875–1877
J.C. Heuch 1875–1877
Gunvald Blom 1877–1901
Andr. Hansen 1877–1901
Gustav Jensen 1887–1901
Sigurd Odland 1901–1909
August B. Jahnsen 1901–1909
Hartvig Halvorsen 1903–1909
Edvard Sverdrup 1910–1918
Christian Ihlen 1910–1918
Mikael Skjelderup Hertzberg 1919–1926
Gabriel Skagestad 1919–1933
D.A.Frøvig 1919–1938
Ivar Welle 1934–1935
Ludvig Schübeler 1938–1945
Ragnvald Indrebø 1938–1948
Johannes Smemo 1938–1946
Ivar P. Seierstad 1947–1951
Carl Fredrik Wisløff 1948–1961
Dagfinn Hauge 1954–1962
Olav Hagesæther 1961–1965
Ottar Bondevik 1961–1970
Andreas Aarflot 1962–1977
Kjell Petter Dahl 1966–1972
Erling Utnem 1971–1973
Thor With 1973–1978
Torleiv Austad 1973–1982
Olav Skjevesland 1976–1999
Even Fougner 1979–1991
Oskar Skarsaune 1985–1993
Øystein Bjørdal 1991–2001
Laila Riksaasen Dahl 1997–2002
Berit Okkenhaug 2003–2005
Vidar Leif Haanes 2001–2007
Halvor Nordhaug1993–2009
Jan Otto Myrseth 1999–2010
Kristin Moen Saxegaard 2011–2012
Sunniva Gylver 2005–2014
Anne Grete Listrøm 2013–2017
Sjur Isaksen 2009–2017
Fredrik Saxegaard 2018–2019Nåværende

Harald Hegstad 2008–
Hege Elisabeth Fagermoen 2015–
Kjersti Gautestad Norheim 2017–
Inge Westly 2020–


== Redaktørenes posisjoner ==
PROFESSORER

Gisle Johnson (TF)
F.W.Bugge (TF)
Sigurd Odland (TF og MF)
Edv. Sverdrup (MF)
Chr. Ihlen (TF)
D.A. Frøvig (MF)
Ivar P.Seierstad (MF)
Carl Fr. Wisløff (MF)
Andreas Aarflot (MF)
Torleiv Austad (MF)
Oskar Skarsaune (MF)
Olav Skjevesland (MF)
Vidar L. Haanes (MF)
Harald Hegstad (MF)HOVEDLÆRER / PRAKTIKUMSREKTOR / PRAKTIKUMSLEDER

J.C.Heuch
Gustav Jensen
Gabriel Skagestad
Johannes Smemo
Carl Fr. Wisløff
Erling Utnem
Olav Skjevesland
Halvor Nordhaug
Fredrik SaxegaardBISKOPER i Den norske kirke

J.C.Heuch		1889
F.W.Bugge		1893
Gabriel Skagestad	1940
Johannes Smemo		1946
Ragnvald Indrebø	1948
Dagfinn Hauge		1961
Olav Hagesæther	1968
Erling Utnem		1973
Andreas Aarflot	1976
Thor With		1977
Even Fougner		1990
Olav Skjevesland	1999
Laila Riksaasen Dahl	2002
Halvor Nordhaug 2009
Jan Otto Myrseth 2018


== Eksterne lenker ==
Bladets offisielle nettsider
Lite blad – stor kirkemakt (Aftenposten)
Fusjonsgen

Fusjonsgen er et hybridgen som har opphavsekvenser fra to ulike gener. Dannelse av fusjonsgener skjer ofte i forbindelse med kreftutvikling, gjerne ved at et proto-onkogen får overuttrykk etter at det bindes sammen med et oppstrøms gen med sterk promoter. Fusjonsgener dannes ofte som følge av en translokasjon (f.eks. Philadelphiakromosomet; t(9;22); kronisk myelogen leukemi) eller ved sammenføyning etter tap av genetisk materiale mellom de to gjeldende genene (f.eks. TMPRSS2-ERG i prostatakreft).
Bestemmelse av fusjonsgener gjøres ofte i forbindelse med kreftdiagnostikk. Metoder som benyttes er gjerne karyotypering, fluorescens in situ hybridisering (FISH), og RT-PCR. Nye metoder som storskala DNA/RNA-sekvensering og DNA mikromatriser er lovende for framtidens kreftdiagnostikk.
Staffeli

Staffeli er et støtteapparat eller stativ til å holde bilder eller annet flatt materiale stødig, særlig malerier under arbeidet med dem. I eldre litteratur kan man også støte på navnet kavalett som er etter fransk chevalet.


== Historikk ==


== Se også ==
Staffelimaleri
Tegnebord


== Eksterne lenker ==
(en) Easels – kategori av bilder, video eller lyd på Commons 
Bygg-selv-anvisning for kraftig staffeli (på engelsk)
Fin de siècle

Fin de siècle er fransk for «århundreslutt», skjønt uttrykket også brukes om slutten på en æra. Uttrykket «århundreskifte» brukes av og til som et synonym, men dette er  et mer nøytralt uttrykk, som mangler noen eller de fleste av de kulturelle konnotasjonene beskrevet under.
Betegnelsen ble brukt første gang 1886 i det franske tidsskriftet Le Décadent.


== Grunnleggende konnotasjoner ==
Uttrykket fin de siècle henviser som oftest til årene fra 1890 til 1914 i Europa. Det har konnotasjoner av dekadanse som ses som typisk for de siste årene i en fruktbar epoke (La Belle Époque), og en forventning om forandring når et århundre eller en epoke går mot slutten.
At uttrykket er fransk skyldes trolig at fin de siècle spesielt knyttes til visse fransktalende kretser i Paris og Brussel på slutten av 1800-tallet, representert ved kunstnere som Stéphane Mallarmé, bevegelser som symbolismen, og kunstverker som Oscar Wildes Salomé (opprinnelig skrevet på fransk), som knytter ideen om fin de siècle til estetisismen.
Oban (whisky)

Oban er en skotsk single malt-whisky. Den produseres av destilleriet ved samme navn i havnebyen Oban i Argyll på den skotske vestkysten. Byen vokste fram etter etableringen av destilleriet i 1794.
Destilleriet ble bygd av brødrene John og Hugh Stevenson. Det har siden vært eid og drevet av Peter Curnstie fra 1866, Walter Higgin fra 1883, Alexander Edward fra 1898 og så fra 1925 Distillers Company Limited. Driften av destilleriet stanset mellom 1931 og 1937 og mellom 1969 og 1972. Det eies nå av Diageo. I 1989 ble det bygget et nytt turistsenter i tilknytning til destilleriet.
Destilleriet er et av de minste i Skottland, og produserer en whisky som har blitt beskrevet som å ha en "West Highland"-smak som er noe midt mellom den tørre, røykfylte stilen på de skotske øyene og de lettere, søtere maltene av høylandet.Oban-destilleriet er først og fremst kjent for sin 14 år gamle single malt. Den blir markedsført som del United Distillers Classic Malts serie, lansert i 1988.


== Referanser ==


== Eksterne lenker ==
Oban på whiskywiki.no
Oban destilleriet informasjon
Oban på onlymalts.com
Fylkesvei 7520

Fylkesvei 7520 er en ringvei med utgangspunkt i Ålstad rundt Engeløya i Steigen kommune.
Dette var også den siste veien i Steigen som fikk fast dekke (asfalt), dette skjedde høsten 2016.Frem til 2019 hadde veien betegnelsen fylkesvei 638.


== Kommuner og knutepunkter ==

 SteigenRingveien listes med klokkaEngeløyveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7520
(no) Statens vegvesen – trafikkmeldinger
Fylkesvei 7398

Fylkesvei 7398 går mellom Janesvågen og resten av Husøya i Træna kommune. Veiens lengde mellom Træna fergekai og Heirsandsundet er 1,6 km.
Frem til 2019 hadde veien betegnelsen fylkesvei 421.


== Kommuner og knutepunkter ==

 TrænaJanesvågen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7398
(no) Statens vegvesen – trafikkmeldinger
Erling Kristvik

Erling Martinson Kristvik (født 30. august 1882 i Kornstad (nå Averøy), død 9. januar 1969 i Trondheim) var en norsk rektor og professor i pedagogikk.
Kristvik tok eksamen ved Volda lærerskole i 1908, og han var selv lærer ved samme skole frem til 1913. Deretter var han lærer ved folkehøyskolen i Ørsta i to år, rektor ved Tromsø offentlige lærerskole 1915-23, rektor ved Hamar lærerhøyskole 1923-25, skoledirektør i Nordland og Troms 1925-30, rektor ved Volda lærerhøyskole 1930-46 og professor ved lærerhøyskolen 1946-52.
Kristvik var en lærer/intellektuell med inspirasjon fra klassiske sosiologer som Ferdinand Tönnies og Emile Durkheim.


== Bibliografi ==
Læraryrket, Sjelelæra og Elevkunna. 3 bind. 1925.
Folkelagnad – tankar om samfund og kultur. 1920.
Livsopplysning – ideologisk nyorientering.1954.


== Referanser ==


== Eksterne lenker ==
Artikkel i Store norske leksikon
Banjomalle

Banjomalle er en malle som blir opp til tolv cm lang. 
Den er kamuflasjefarget.
Den er ofte tilgjengelig i akvariehandelen.


== Eksterne lenker ==
(en) Banjomalle – oversikt og omtale av artene i WORMS-databasen 
(en) Banjomalle i Encyclopedia of Life 
(en) Banjomalle i Global Biodiversity Information Facility 
(en) Banjomalle hos FishBase 
(en) Banjomalle hos ITIS 
(en) Banjomalle hos NCBI 
Bunocephalus amaurus – detaljert informasjon på Wikispecies 
AQUATAB
Banjomallefamilien

Banjomallefamilien er en familie av maller.
Banjomalle og tofarget banjomalle er to av de mer kjente artene.
Gruppen har fått navnet sitt fordi fiskene har en flattrykt kroppsfasong, og noen av artene kan minne om en banjo når de sees ovenfra.
En særegenhet ved denne gruppen er at når eggene har blitt befruktet, fester hunnen dem under magen og frakter dem til grunnere vann. En hypotese er at dette øker sjansen for at eggene skal få oksygenrikt vann.


== Referanser ==


== Eksterne lenker ==
(en) banjomallefamilien – oversikt og omtale av artene i WORMS-databasen 
(en) banjomallefamilien i Encyclopedia of Life 
(en) banjomallefamilien i Global Biodiversity Information Facility 
(no) banjomallefamilien hos Artsdatabanken 
(en) banjomallefamilien hos ITIS 
(en) banjomallefamilien hos NCBI 
(en) Kategori:Aspredinidae – bilder, video eller lyd på Wikimedia Commons 
Aspredinidae – detaljert informasjon på Wikispecies
D4

D4 kan referere til

Dekksoffiser klasse 4
D4, form av Vitamin D
D4, dihedral gruppe med 3 hjørner
Siloksaner
D1

D1 kan referere til

Dekksoffiser klasse 1
D1 (bygning), skyskraper i Dubai
Nikon D1, speilreflekskamera
D1, form av Vitamin D
D1, dihedral gruppe med ett hjørne
Talisker

Talisker er et skotsk destilleri som produserer single malt whisky. Destilleriet er lokalisert i landsbyen Carbost på øya Skye, og er det eneste på øya. Det blir drevet av whiskyprodusenten United Distillers eid av det multinasjonale selskapet Diageo.  Talisker blir markedsført som del av United Distillers Classic Malts serie.

Talisker er kjent for å ha mer torv i seg enn gjennomsnittet, og har en «salt» karakter. Selv om merket er anerkjent og selger bra, representerer det høye fenol-nivået og den distinkte smaken nok en utfordring for nybegynnere innen skotsk whisky.
Både blended whiskyen Johnnie Walker og likøren Drambuie bruker Talisker som en bestanddel. Tilsettingen av Talisker er nok mest merkbar i Johnnie Walker Green Label 15 Year Old Pure Malt.
Destilleriet ble bygd i  1830 av Hugh og Kenneth MacAskill, og utvidet i 1900. I starten ble whiskyen produsert ved trippel destillering, men gikk over til den mer vanlige doble destillasjonsprosessen i 1928. I 1960 ble destilleriet nesten ødelagt av brann, fem eksakte kopier av de opprinnelige destillasjonsapparatene ble laget for å ivareta den opprinnelige  Talisker smaken.
Talisker skal ha vært yndlingswhiskyen til forfatterne Robert Louis Stevenson og Henry Vollam Morton.


== Eksterne lenker ==
Offisielt nettsted 
(en) Talisker distillery – kategori av bilder, video eller lyd på Commons 
Talisker på whiskywiki.no
Diageos maltwhisky side ( Talisker og andre)
Insomnia

Insomnia kan sikte til:

Søvnløshet
Insomnia (roman) av Stephen King
Insomnia (1997), en norsk film
Insomnia (2002), en amerikansk versjon av den norske filmen
Insomnia (band), norsk band (1982 - 1984)
Insomnia (Faithless), sang av Faithless
Insomnia (Feeder), sang av Feeder
Insomniafestivalen, festival for elektronisk musikk som arrangeres i Tromsø
Aase Bjerkholt

Aase Ingerid Nathalie Bjerkholt (født 16. januar 1915 i Oslo, død 16. august 2012) var en norsk politiker fra Arbeiderpartiet. Hun var medlem av Oslo bystyre fra 1945 til 1947 og fra 1951 til 1955. Hun var dessuten statsråd i Einar Gerhardsens regjeringer i 1956 og fra 1963 til 1965.


== Ministerposter ==
1955–1956 Konsultativ statsråd, familie- og forbrukersaker
1956– Statsråd og sjef for Familie- og forbrukerdepartementet
1963– Statsråd og sjef for Sosialdepartementet.Einar Gerhardsens tredje regjering, 22. januar 1955 – 28. august 1963.1963–1965 Statsråd og sjef for Familie- og forbrukerdepartementet.Einar Gerhardsens fjerde regjering, 25. september 1963 – 12. oktober 1965Bare tre av de fem første kvinnelige statsrådene satt lenge nok i sine stillinger til i noen grad å kunne prege dem. Det var Aaslaug Aasland, med sine om lag åtte år, Aase Bjerkholt fikk en fartstid på vel ti år, og Rakel Seweriin med knapt to år på statsrådstaburetten.


== Referanser ==


== Eksterne lenker ==
(en) Aase Bjerkholt på Internet Movie Database 
(no) Aase Bjerkholt hos Stortinget 
(no) Aase Bjerkholt hos Norsk senter for forskningsdata
Axel Purcell

Axel «el Axel» Chaufleur (født 28. mars 1980 i Chile) er en norsk rap/hiphop-musiker, også kjent som F'EM one i duoen Equicez.
Han kom som ung sammen med sin familie til Siggerud og senere Vevelstad i Ski. Han er preget av både sin chilenske og norske oppvekst, noe han også gir uttrykk for gjennom intervjuer og sin musikk. «Ingen av dem er min favoritt, alle tror jeg bare big'r opp hjemlandet mitt Chile hele tida, men vet ikke hvor mye pris jeg setter på Norge som har tatt seg av meg i alle år på godt og vondt» (Til magasinet Stress, i en kommentar om sangen "North vs South").Som F'EM one vant han MC-battlingkonkurransen Str8 Spitting 3 år på rad i 2000, 2001 og 2003 (2002 var et annet konsept, og han deltok ikke).Sammen med Cast i Equicez har han utgitt flere CD-singler og albumet State of Emergency: Generation Equicez (2003). 19. mars 2007 slapp han sitt første solo-album It Is Wha It Is 


== Diskografi ==


=== Album ===
2003: Equicez – State of emergency
2007: el Axel – It Is Wha It Is'
2012: Equicez – stage of extinction * Force Majeure


=== Singler ===
2002: Equicez – Negative Kids
2002: Equicez – Live from Pass It
2003: Equicez – Blind/Drekkalåta
2003: Equicez – Barnslig
2006: el Axel – Showtime


== Referanser ==


== Eksterne lenker ==
el Axels side på MySpace